Michel Houellebecq

**Michel Houellebecq** (født *Michel Thomas,* 26. februar 1956 på Réunion) er en fransk forfatter, poet og filmregissør. Houellebecq er utdannet som agronom, og debuterte som romanforfatter i en alder av 38 med *[[Utvidelse av kampsonen]]* (1994). Han har siden gitt ut syv romaner. Alle hans romaner er blitt oversatt til norsk. Houllebecqs romaner tar for seg tema som utenforskap, ensomhet, misantropi og motstand mot det moderne samfunnets utvikling, især nyliberal kapitalisme. Finn Skårderud har omtalt ham som en av samtidens viktigste romanforfattere, grunnet at «han er en av de få som virkelig har gitt et språk til depresjonen som fenomen, og setter dette i kontekst med den bredere politiske og kulturelle samfunnsutviklingen». Romanene hans er både kontroversielle og prisvinnende. 

I de siste årene har han blitt omtalt som del av et «nytt høyre» i Frankrike, hvor motstanden mot islam, globalisering, frihandel, og ikke-vestlig innvandring har vært særlig framtredende. Etter forfatterturneen for *Plattform* (2001) ble han sakssøkt for etter sigende å ha egget til rasehat, og flyttet deretter til Irland for å bo og skrive i flere år. I dag bor han i Spania.

Etter at han hadde fortalt fransk presse at hans mor var død, utga moren – den da 83 år gamle Lucie Ceccaldi – i 2008 boken *Den uskyldige*, der hun kaller sønnen «en parasitt» og «en løgner».

Houellebecq ble i 2010 tildelt den prestisjefylte Goncourt-prisen for sin roman *Kartet og territoriet*. Det ble avslørt at denne romanen inneholdt passasjer som var ren avskrift av Wikipedia. Forfatteren kvitterte med et «takk» til Wikipedia.

I 2019 ble han utnevnt til ridder av Æreslegionen.

## Bibliografi
### Utgivelser på fransk
;Romaner
* 1994: *Extension du domaine de la lutte*
*1998: *Les Particules élémentaires*
*2001: *Plateforme*
*2005: *La Possibilité d'une île*
*2010: *La Carte et le Territoire*, Flammarion
*2015: *Soumission*, Flammarion
*2019: *Sérotonine*, Flammarion
*2022: *Anéantir* (roman) Flammarion

;Andre utgivelser
* *[[H.P. Lovecraft|H. P. Lovecraft]]: Contre le monde, contre la vie* (1991, oversatt til engelsk av Dorna Khazenisom *H. P. Lovecraft: Against the World, Against Life*, introduksjon av Stephen King, 2005)
* *Rester vivant, méthode*, La Différence (1991)
* *La Poursuite du bonheur* (lyrikk), La Différence (1992)
* *Le Sens du combat* (lyrikk), Flammarion (1996)[12]
*1998: *Interventions* (essaysamling), Flammarion
*1999: *Renaissance* (lyrikk), Flammarion
*2000: *Lanzarote*
*2008: *Ennemis publics* (brevveksling mellom Michel Houellebecq og Bernard-Henri Lévy), Flammarion (2008, oversatt til engelsk som *Public Enemies: Dueling Writers Take on Each Other and the World*, Random House, 2011, ISBN 0-8129-8078-6)
*2013: *Configuration du dernier rivage* (lyrikk), Flammarion
*2017: *En Présence de Schopenhauer', Prose, L'Herne*

### Utgivelser på norsk
* 2000: *De grunnleggende bestanddeler* (orig. *Les particules élémentaires*,  1998), oversatt av Per E. Fosser (Cappelen), ISBN 82-02-18562-9 (ib., 2000), 82-02-21352-5 (h, 2002)
* 2002: *Plattform* (orig. *Plateforme*, 2001), oversatt av Per Einar Fosser (Cappelen), ISBN 82-02-21318-5 (ib., 2002), ISBN 82-02-23402-6 (h., 2004)
* 2004: *[[Utvidelse av kampsonen]]* (orig. *Extension du domaine de la lutte*, 1994), oversatt av Thomas Lundbo (Cappelen) ISBN 82-02-23375-5 (ib., 2004), ISBN 82-02-25477-9 (h., 2005)
* 2006: *Muligheten av en øy* (orig. *La possibilité d'une île*, 2005), oversatt av Thomas Lundbo (Cappelen), ISBN 82-02-25505-8 (ib., 2006)
* 2010: *Lanzarote* (orig. *Lanzarote*, 2000), oversatt av Thomas Lundbo (Cappelen Damm), ISBN 978-82-02-30472-0 (ib., 2010)
* 2011: *Kartet og terrenget* (orig. *La carte et le territoire*, 2010, oversatt av Thomas Lundbo (Cappelen Damm), ISBN 978-82-02-34896-0 (ib., 2011)
* 2015: *Underkastelse* (orig. *Soumission*,  2015), oversatt av Tom Lotherington (Cappelen Damm), ISBN 978-82-02-48706-5 (ib., 2015)
* 2019: *Serotonin* (orig. *Sérotonine*,  2019), oversatt av Tom Lotherington (Cappelen Damm), ISBN 978-82-02-62405-7 (ib., 2019)
* 2022: *Tilintetgjøre* (orig. *Anéantir*,  2022), oversatt av Tom Lotherington (Cappelen Damm), ISBN 978-82-02-74953-8 (ib., 2022)

## Referanser


## Eksterne lenker
* 
* 
* 
*  ''Fan club''
*  «Holidays in the Sun»  av Travis Jeppesen
*  «A dog's life (poodles excepted)» av Michael Worton, *[[The Guardian]]*, 29. oktober 2005